Архилох
Сърце, сърце, не се смущавай от бедите…

Превод от старогръцки: Борислав Георгиев, 1970

chitanka.info

Сърце, сърце, не се смущавай от бедите.

Посрещай ги безстрашно, после ги изпращай,

макар и във засада — твърд бъди, не трепери,

а победиш ли в битката — не го показвай;

и победен ли си — ти не плачи.

О, тих бъди във радостта,

а в мъката не се отпускай.

И знай какъв закон

царува между хората.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.